*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*224. számú előterjesztés*

Bátaszék Város Önkormányzata Képviselő-testületének 2016. október 26-án,

16.00 órakor megtartandó ülésére

*Az általános iskolai körzethatár kialakításának véleményezése*

|  |
| --- |
| **Előterjesztő:** Kondriczné dr. Varga Erzsébet jegyző **Készítette:** Kondriczné dr. Varga Erzsébet jegyző  **Törvényességi ellenőrzést végezte:** Takácsné Gehring Mária aljegyző**Tárgyalja:**Pénzügyi és Gazdasági Bizottság: 2016. 10. 25.KOIS Bizottság: 2016. 10. 24. |

 ***Tisztelt Képviselő-testület!***

A Tolna Megyei Kormányhivatal 2016. október 11-én érkezett megkeresésében megküldte a Tolna megyében kötelező felvételt biztosító általános iskolák felvételi körzetéről készített tájékoztatóját.

A nemzeti köznevelésről szóló 2011. évi CXC. törvény 50. § (8) bekezdése szerint a kormányhivatal meghatározza és közzéteszi az iskolák felvételi körzetét. A felvételi körzetek megállapításához a kormányhivatalnak be kell szereznie az érdekelt települési önkormányzatok véleményét.

A tájékoztatóban a Szekszárdi tankerület 3. pontja tartalmazza intézményünket, mely szerint:

„3. Cikádor Általános Iskola, Gimnázium és Alapfokú Művészeti Iskola

7140 Bátaszék, Budai Nagy Antal u. 9-11.

1. Cikádor Általános Iskola, Gimnázium és Alapfokú Művészeti Iskola

7140 Bátaszék, Budai Nagy Antal u. 9-11.

Felvételi körzet: Alsónyék, Bátaszék közigazgatási területe, valamint Pörböly közigazgatási területe a felső tagozatos általános iskolások vonatkozásában

1. Cikádor Általános Iskola és Gimnázium Pörbölyi Általános Iskolája

7142 Pörböly, Bajai út 69.

Felvételi körzet: Pörböly közigazgatási területe az alsó tagozatos általános iskolások vonatkozásában”

Álláspontunk szerint a felvételi körzetek helyesen szerepelnek, azonban az intézmény elnevezése változott, így a tájékoztatóban annak módosítása javasolt. Az intézmény jelenlegi elnevezése: Kanizsai Dorottya Általános Iskola és Alapfokú Művészeti Iskola.

Fentiekre figyelemmel kérem az alábbi határozati javaslat elfogadását.

**H a t á r o z a t i j a v a s l a t :**

**általános iskolai felvételi körzethatár megállapításának véleményezésére**

Bátaszék Város Önkormányzatának Képviselő-testülete a nemzeti köznevelésről szóló 2011. évi CXC. törvény 50. § (8) bekezdésében meghatározott hatáskörében eljárva

1. a Tolna Megyei Kormányhivatal kötelező felvételt biztosító általános iskolák felvételi körzeteiről kialakított tájékoztatójában a Szekszárdi Tankerület 3. pontjában feltüntetett intézmény felvételi körzetének meghatározásával egyetért, továbbá
2. javasolja az intézmény elnevezésének módosítását az alábbiak szerint:
3. a Cikádor Általános Iskola, Gimnázium és Alapfokú Művészeti Iskola helyett Kanizsai Dorottya Általános Iskola és Alapfokú Művészeti Iskola, és
4. a Cikádor Általános Iskola és Gimnázium Pörbölyi Általános Iskolája helyett Kanizsai Dorottya Általános Iskola és Alapfokú Művészeti Iskola Pörbölyi Általános Iskolája.

*Határidő:* 2016. november 30.

*Felelős:* Kondriczné dr. Varga Erzsébet

 (a határozat megküldéséért)

*Határozatról értesül:* Tolna Megyei Kormányhivatal

 irattár